b'\n_START_ARTICLE_\nLabradoritt\n_START_PARAGRAPH_\nLabradoritt ((Ca,Na)(Al,Si)\xe2\x82\x84O\xe2\x82\x88), er en feltspat i plagioklas-serien. Plagioklas er en serie ulike kombinasjoner mellom feltspatmineralene albitt og anortitt, og utgj\xc3\xb8r en hovedgruppe ved siden av alkalifeltspat. Labradoritt best\xc3\xa5r av 50-30% albitt og 50-70% anortitt. Den har et krystallsystem som er triklint. Som de fleste silikater er strekfargen hvit. Labradoritt forekommer i magmatiske bergarter som gabbro, basalt og anortositt. Labradoritt har sitt navn etter Labrador i Canada._NEWLINE_Labradorittkrystaller kan ha et fremtredende fargespill som kalles for labradorescens. Dette skyldes vekslende variasjoner av innholdet mellom kalsium og natrium i krystallene. Fargespillet gj\xc3\xb8r at labradoritt blir brukt som smykkestein. Bergarten anortositt blir brukt som pryd og bygningsstein n\xc3\xa5r den har et h\xc3\xb8yt innhold labradoritt med fargespill.'